《庚寅人日雨夕大雷电激而成雹阳专而阴不胜寒》
宋代·方逢振

龙马交战相长雄，一胜一负互始终。
二气协击威力穷，凝冰迸出焦火中。
跳丸飞砲怒打空，一夜白尽千头峰。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。